RAD NEDELJOM, NOĆNI RAD, RAD PRAZNICIMA

# RAD NEDELJOM

**Osnovno pravilo.**

Zaposleni ne može da radi više od šest dana nedeljno jer ima pravo na odmor od 24 sata nedeljno, koji se zove nedeljni odmor (repos hebdomadaire). Uglavnom je usaglašeno da je nedeljni odmor u nedelju (članovi L. 3132-1 à L. 3132-3 Zakona o radu-Code du travail). Na ovaj nedeljni odmor dodaje se 11 sati obaveznog dnevnog odmora i kao rezultat toga, zaposleni ima pravo na nedeljni odmor u trajanju od 35 sati neprekidno.

Ako ste tražilac zaposlenja, i prijavljeni na evidenciju Nacionalne službe za zapošljavanje (Pôle emploi), možete odbiti da potpišete ugovor o radu koji uključuje rad nedeljom a da ne budete obrisani sa evidencije nezaposlenih (član L. 3132-3-1 Zakona o radu).

**Odstupanja od nedeljnog odmora.**

Od zaposlenog se može zahtevati da radi nedeljom ako priroda posla i organizacija rada to zahtevaju. Stoga, od obaveze dodeljivanja jednog dana nedeljnog odmora u nedelju može se odstupiti u sledećim slučajevima :

**1. Stalna odstupanja za koja nije potrebno ovlašćenje**

* Poslodavac može smanjiti dnevni odmor na pola dana radnicima na poslovima održavanja u industrijskim i komercijalnim objektima (npr. : Opéra de Paris, RATP, SNCF, privatna industrijska ili komercijalna preduzeća...) kada :

▪ je čišćenje neophodno uraditi dana kada je kolektivni odmor ; ▪ se nedeljni odmor dodeljuje svim zaposlenima istog dana.

* Poslodavac može dodeliti nedeljni odmor u smenama (le repos hebdomadaire par roulement[[1]](#footnote-1)) u preduzećima čije funkcionisanje ili otvaranje je neophodno zbog obavezne proizvodnje, aktivnosti ili potrebe javnosti.

Primeri takvih ustanova : poljoprivredna i prehrambena industrija, kožna, tekstilna i odevna industrija, novinske agencije, maloprodajni objekti (nameštaja, prodavnice kućne opreme), trgovina duvanom, distributivni centri za motorna i druga goriva i maziva . (članovi L. 3132-12 et R. 3132-5 Zakona o radu).

* U maloprodajnim prehrambrenim objektima nedeljni odmor se može dodeliti u nedelju od 13 časova. Zaposleni imaju pravo na dopunski odmor (repos compensateur2) u trajanju od jednog celog dana u smenama na svake dve nedelje. Primeri maloprodajnih prehrambrenih objekata : mini-marketi, supermarketi, prodavnice širokog spektra proizvoda, hipermarketi, bakalnice…

Supermarketi i hipermarketi sa prodajnom površinom većom od 400 m2 moraju da dodele zaposlenima koji rade nedeljom povećanje plate za najmanje 30 %. (član L. 3132-13 Zakona o radul).

* Čuvari i portiri industrijskih i komercijalnih objekata imaju pravo na dopunski odmor jer odmor ne može da im se dodeli nedeljom. (član L. 3132-11 Zakona o radu)

**2. Odstupanja za koja je potrebno ovlašćenje ili izveštaj inspekcije rada**

* U preduzećima u kojima je poslodavac odredio da bi istovremeni odmor, u nedelju, za sve zaposlene bio štetan po javnost ili bi ugrozio normalno funkcionisanje ustanove, prefekt daje ovlašćenje da se zaposlenima dodeli odmor ili neki drugi dan osim u nedelju , ili od nedelje u podne do ponedeljka u podne, ili u nedelju popodne sa jednim danom dopunskog odmora u smenama na dve nedelje, ili u smenama za sve ili deo zaposlenih (član L. 3132-20 Zakona o radul) ;

* U određenim industrijama koje rade samo jedan deo godine (sezonske industrije), nedeljni odmor može biti delimično odložen pod uslovom da svaki zaposleni ima pravo na 2 dana odmora mesečno ukoliko je moguće nedeljom (član L. 3132-7). Inspektor rada se obaveštava pre početka rada.

Primeri sezonskih aktivnosti obuhvaćene Zakonom o radu: građevinski radovi, hoteli, restorani, ketering, pečenjare, fabrike za konzerviranje voća, povrća i ribe, ciglane, fabrike kanapa, ugostiteljski objekti na obali mora (članovi R. 3132-3 et R. 3132-4 Zakona o radu) ;

* U industrijama koje obrađuju lako kvarljive materijale ili imaju izuzetno povećanje aktivnosti, nedeljni odmor se može odložiti dvaput mesečno ali da broj odlaganja ne bude veći od 6 puta godišnje . Broj sati odrađenih u nedelju se smatraju prekovremenim satima. Inspektor rada se obaveštava pre početka rada (član L. 3132-5 Zakona o radu).

Primeri aktivnosti obuhvaćene Zakonom o radu : pekare, poslastičarnice, fabrike nameštaja, proizvođači tepiha, pozamanterija, juvelirske radnje, perionice veša, fabrike kartona za igračke, bombone, vizit karte , trake, fabrike parfema prema članu R. 3132-1 Zakona o radu.

* Nedeljni odmor se može odložiti za zaposlene koji su neophodni za obavljanje nekih hitnih poslova (akcije spašavanja, sprečavanje neposrednih nesreća ili popravka kvarova na opremi, instalacijama, objektima ( članovi L. 3132-4 et R. 3132-7 Zakona o radu).

**3. Odstupanja koja su rezultat kolektivnog ugovora, sporazuma preduzeća ili ovlašćenja inspektora rada**

* Nedeljni odmor se može dodeliti neki drugi dan osim u nedelju u industrijskim preduzećima, kada zaposleni čini deo dodatne (vikend) radne smene ( équipe de suppléance). Dodatna radna smena se angažuje kada zaposleni funkcionišu u dve smene .Dodatna radna smena ima kao jedini zadatak da zameni drugu smenu tokom jednog ili više dana njenog odmora (član L. 3132-16 Zakona o radu).

* U industrijama u kojima prošireni kolektivni sporazum ili ugovor[[2]](#footnote-2), ili sporazum preduzeća, predviđa mogućnost kontinuirane organizacije rada zbog ekonomskih razloga može da se dodeli nedeljni odmor u smenama (član L. 3132-14 Zakona o radul).

* U preduzećima koja se nalaze u turističkim i komercijalnim zonama, nedeljni odmor se može dodeliti u smenama za sve ili deo zaposlenih (članovi L. 3132-25 et L. 3132-25-1 Zakona o radu).

Uvođenje rada nedeljom u ovim zonama podrazumeva nadoknadu za zaposlene određenu kolektivim ugovorom. Osim toga, samo od zaposlenih koji se dobrovoljno prijave može da se zahteva da rade nedeljom.

# NOĆNI RAD

**Definicija noćnog rada.**

Noćni rad ne treba mešati sa večernjim radom .Nočni rad počinje najranije u 21 čas i završava se najkasnije u 7 časova ujutru (član L. 3122-2 al. 2 Zakona o radu).

Prema tome, rad koji se podrazumeva noćnim se vrši u trajanju od 9 uzastopnih sati, uključujući vremenski period između ponoći i 5 časova ujutru (član L. 3122-2 al.1 Zakona o radu).

Zaposleni se smatra noćnim radnikom :

* Ako najmanje dvaput nedeljno, prema svom uobičajenom rasporedu rada, izvršava najmanje 3 sata svog dnevnog radnog vremena tokom noći;
* Ako u toku referentnog perioda, u pravnom smislu obavlja minimalni broj radnih sati noću (član L. 3122-5 Zakona o radu).

Obavljanje noćnog rada mora biti u izuzetnim okolnostima jer noćni rad nije normalan način organizacije rada, i treba biti opravdan potrebom da se obezbedi kontinuitet ekonomske aktivnosti ili pružanje usluga koje su u socijalnom interesu. Poslodavac je dužan da uzme u obzir obavezu zaštite zdravlja i sigurnosti zaposlenih. (član L. 3122-1 Zakona o radu).

U međunarodnim turističkim zonama[[3]](#footnote-3) (ZTI), maloprodajni objekti koji nude robu i usluge mogu biti otvoreni za javnost do ponoći. Početak perioda noćnog rada se može odložiti do ponoći (umesto u 21 čas), tako da rad između 21 časa i ponoći ulazi u okvir večernjeg rada. Period noćnog rada, ako počinje posle 22 časa, je najmanje 7 uzastopnih sati uključujući vremenski period između ponoći i 7 sati ujutru (član L. 3122-4 Zakona o radu).

Za određene aktivnosti (npr. : redakcija i štampanje novina, redakcija i emitovanje radijskog i televizijskog programa, proizvodnja i obrada kinematografskih dela…) noćni period je najmanje 7 uzastopnih sati uključujući vremenski period između 5 sati ujutru i podneva (član L. 3122-3 Zakona o radu).

Period noćnog rada i minimalan broj sati koji kvalifikuju noćnog radnika tokom jednog referentnog perioda se mogu utvrditi sporazumom preduzeća ili ustanove, ili ako nema takvog sporazuma, kolektivnim ugovorom ili sporazumom radne delatnosti (struke). Ako ne postoji kolektivni ugovor, minimalan broj sati koji kvalifikuje noćnog radnika je 270 sati tokom perioda od 12 uzastopnih meseci (član L. 3122-23 Zakona o radu).

Inspektor rada takođe može odobriti definiciju noćnog rada koja se razlikuje od zakonskog perioda utvrđenog u Zakonu o radu kada određene karakteristike aktivnosti preduzeća to opravdavaju (član L. 3122-22 Zakona o radu).

**Maksimalno dnevno i nedeljno trajanje noćnog rada.**

Noćni radnik ne može raditi duže od 8 sati tokom 24 sata (član L. 3122-6 Zakona o radu). Nedeljno radno vreme noćnog radnika, izračunato za period od 12 uzastopnih nedelja, ne može biti duže od 40 sati. (član L. 3122-7 Zakona o radu)

Ovlašćenja za prekoračenje trajanja noćnog rada za period od 24 sata se mogu predvideti kolektivnim ugovorom. (član L. 3122-17 Zakona o radu) ili ovlašćenjem inspektora rada u slučaju izuzetnih okolnosti nakon konsultacije sa predstavnicima zaposlenih (član L. 3122-6 Zakona o radu). Zakon predviđa mogućnost odstupanja od maksimalnog nedeljnog trajanja noćnog rada od 40 sati s tim da ne bude duže od 44 sati u periodu od 12 uzastopnih nedelja (član L. 3122-18 Zakona o radul).

**Nadoknade za noćni rad.**

Noćni radnici imaju pravo na nadoknadu u obliku dopunskog odmora (repos compensateur) ili, eventualno, uvećane zarade (član L. 3122-8 Zakona o radu). U slučaju prekoračenja trajanja noćnog rada tokom 24 sata, poslodavac mora da osigura nadoknadu u vidu odmora zaposlenih. Periodi odmora moraju biti ekvivalentni u najmanju ruku broju sati odrađenih preko maksimalnog trajanja rada u perodu od 24 sata. Odmor treba da dodeli poslodavac po završetku radnog perioda (član R. 3122-3 Zakona o radu).

**Δ** Prelazak zaposlenog iz dnevnog u noćni rad predstavlja izmenu u ugovoru o radu koju treba da prihvati zaposleni (član L. 3122-12 Zakona o radu).

**Δ** U slučaju neodložnih porodičnih obaveza, posebno u slučaju brige deteta ili osobe koja ne može da se stara sama o sebi, zaposleni može da odbije ovu promenu, bez krivice i motiva da bude otpušten (član L. 3122-12 Zakona o radu).

**Δ** Noćni radnik ima pravo na redovne individualne sistematske preglede (član L. 3122-11 Zakona o radu) i kada njegovo zdravstveno stanje, na osnovu izveštaja lekara specijaliste medicine rada, to nalaže, zaposleni se može prebaciti privremeno ili trajno na rad u dnevnoj smeni. (član L. 3122-14 Zakona o radu).

**Δ** Noćni rad osoba mlađih od 18 godina je u principu zabranjen (član L. 3163-2 Zakona o radu) ali inspektor rada može odobriti izuzetna odstupanja.

# RAD PRAZNICIMA

**Spisak praznika**. Zakon o radu predviđa spisak od 11 zakonskih praznika (član L. 3133-1 Zakona o radu)

:

* Le 1er janvier ; 1. januar
* Le lundi de Pâques ; Uskršnji ponedeljak
* Le 1er Mai ; 1. maj
* Le 8 mai ; 8. maj
* L’Ascension ; Vaznesenje Hristovo -Spasovdan
* Le lundi de Pentecôte ; ponedeljak nakon Duhova
* Le 14 juillet ; 14.juli
* Le 15 août ; 15. avgust
* Le 1er novembre ; - 1.novembar Le 11 novembre ; - 11.novembar Le 25 décembre.- 25.decembar

Osim 1. maja, sporazum preduzeća ili ustanove, ili ako on ne postoji, sporazum radne delatnosti (struke) može definisati neradne praznične dane (član L. 3133-3-1 Zakona o radu). Ukoliko ne postoji kolektivni ugovor, poslodavac određuje ovu listu (član L. 3133-3-2 Zakon o radu).

**Naknada za praznike.** 1.maj je jedini praznik koji je neradan i plaćen na osnovu Zakona o radu (član L.3133-4 Zakona o radu). Ako je 1. maj radan, zaposleni prima duplo veću dnevnicu nego uobičajeno (član

L. 3133-6 Zakona o radu).

Što se tiče drugih praznika, sezonski i mesečno plaćeni radnici primaju nadoknadu za neradni praznični dan samo ako rade najmanje 3 meseca u preduzeću (član L. 3133-3 Zakona o radu). Ovo se ne odnosi na zaposlene koji rade kod kuće, povremene i privremene zaposlene.

Zaposleni koji radi na praznični dan prima uobičajenu dnevnicu, osim u slučaju kada postoji povoljnija odredba kolektivnog ugovora.

Zaposleni koji imaju ugovor o radu na određeno vreme (contrat à durée déterminée -CDD) imaju pravo na isplatu neradnih prazničnih dana, od trenutka kada i drugi zaposleni imaju to pravo.

Neradni sati tokom prazničnog dana se ne moraju nadoknaditi. Poslodavac ne može zahtevati od zaposlenog da te neradne sate odradi neki drugi dan u nedelji.

1. Kada se odmor dodeljuje u smenama, dodeljuje se bilo koji dan u nedelji, eventualno od podneva do podneva narednog dana. 2 Dopunski odmor je vreme odmora koji se dodeljuje da se nadoknadi rad nedeljom.. [↑](#footnote-ref-1)
2. Kolektivni ugovor je ugovor zaključen između, s jedne strane poslodavca ili grupe poslodavaca, i s druge strane jedne ili više sindikalnih organizacija koje zastupaju radnike u cilju pregovaranja jednog ili više zahteva radnika koji se odnose na uslove rada (plate, stručno usavršavanje, dodatno zdravstveno osiguranje, radno vreme …). Kolektivni ugovor se razlikuje od kolektivnog sporazuma koji određuje sve uslove zaposlenja i rada zaposlenih kao i njihove socijalne garancije. Kolektivni sporazum je primenjiv širom zemlje i odnosi se na sva preduzeća u jednoj poslovnoj delatnosti, odnosno struci. Kolektivni ugovor, ili ugovopr preduzeća, se primenjuje unutar preduzeća u kojem je zaključen. [↑](#footnote-ref-2)
3. Primeri ZTI : Paris (création de douze ZTI) : Maillot / Ternes, Champs-Élysées / Montaigne, Montmartre, Haussmann, Saint-Honoré / Vendôme, Les Halles, Le Marais / République, Olympiades, Cour Saint-Émilion / Bibliothèque, Rennes Saint-Sulpice, Saint-Germain, Beaugrenelle ; Antibes, Dijon,

Nice… [↑](#footnote-ref-3)